JohanHeinsen/ENO huggingface dataset:
Viborger Samler, 1848-10-24
Jndenlandske Efterretninger. Festligholdelsen af Kongens Fødselsdag fra Universitetets Side ved Program, Cantate og Tale af Universitetets Rector fandt Sted i Torsdags. Som sædvanligt bekjendtgjordes tillige Udfaldet i det sidste Aar af Concurrencen til de academiske Priismedailler, og nye Opgaver for næste Aar bleve udsatte. Rector, Dr. og Prof. Theol. Engelstoft, R. af Dbr., berørte i sin Tales Jndledning saavel Thronskiftet og de Jndrømmelser, som vorfolkekjære Konge har gjort Folkefriheden, som at indeværende Aar er Jubelaar for den oldenborgske Stammes Thronbestigelse, en Kongestamme, som det er lykket paa en jevnere fremskridende og heldigere Maade, end det er skeet i noget andet Rige, at føre Folket over fra Middelalderens Tilstande til Nutidens Standpunkt. Talens Hovedindhold angik Begrebet om den christelige Stat, og dennes historiske Udvikling i Aarhundredernes Løb, navnlig ogsaa den Maade, hvorpaa Staten i sin egen Sphære, har optaget Paavirkningen fra Kirkens Side, og efter haanden overtaget den Omsorg, som det tidligere var Kirkens Hverv at vise for Kunst, Videnskab og Religion. - Priismedailler tildeeltes Cand. juris Vilhialmus Finsen for Besvarelsen af den juridiske Opgave (om Familieforholdets Betydning efter den islandske Lov "Graagaasen kaldet), og Cand. theol. A. C. Meinert for Besvarelsen, af den historiske Opgave (om Rettigheden til at vælge Biskopper i den danske Kirke). De for den theologiske og æsthetiske Priis skrevne Afhandlinger bleve ikke belønnede. Flere Afhandlinger vare ikke indsendte. (Bl. T.)
Viborger Samler, 1848-10-24
Efter at Rigsdagen har afgjort Krigs= eller Fredspørgsmaalet, vil der formodentlig blive fremlagt for den Udkastet til et Statslaan, derefter vil den nye Udskrivnings lov komme under Discussion; der forberedes, fortælles der, adskillige Protester imod denne, formeentlig ulovlige, ubillige og derfor uretfærdige Bestemmelse. (N. Poster.)
Viborger Samler, 1848-10-24
Kammerherre Reedz har lagt Veien fra Lübeck til Al over Kjøbenhavn, fordi han paa førstnævnte Sted ingen directe Leilighed kunde finde.
Viborger Samler, 1848-10-24
J Anledning af den mindre hæderlige Maade hvorpaa 1ste Reservejægercorps i sin Tid, efter Affairen ved Hop trup, omtaltes i de forskjellige Beretninger, offentliggjør Corpsets Chef, Oberst Lønborg, i "Berl. Tid. Ved min Tilbagekomst fra Armeen har jeg erfaret – thi ved Armeen erholdt man meget faa Efterretninger – at der, i Anledning af Affairen ved Hoptrup under 12te Juni, gjennem Krigsministeriet er bekjendtgjort: "Endelig meldte 1ste Reservejægercorps (Oberst Lønborg) fra Mastrup, at en fjendtlig Afdeling tilvogns havde nærmet sig, hvorfor Corpset trak sig til Haderslev." En saadan Melding, der betragtet isolleret, maa sætte det 1ste Reserve jægercorps's Forhold ved denne Leilighed i et tvetydigt Lys, har jeg rigtignok, Natten imellem den 6te og 7de Juni, afsendt; men under Omstændigheder, der hverken udkrævede eller tillode mig at berøre nedenstaaende Detail, som Den, der har tilstillet Ministeriet Underretningen, imidlertid maa have kjendt: Jeg havde ikke det 1ste Reservejægercorps, men mindre end Halvdelen deraf hos mig. Jeg havde ikke blot een, men saagar to positive skriftlige Befalinger, at gaae til Haderslev, saasnart Avantgarden, hvortil jeg ikke hørte, retirerede; fordi, som det deri heed, "Preusserne rykkede frem med betydelig Styrke". Jeg lod ikke destomindre den Deel af Avantgarden, der stod foran mig, gaae mig forbi, og oppebiede Fjenden, som jeg havde engageret og afviist fra Flensborg veien, af hvilken han rykkede frem, førend jeg i Mørke skrev hiin Melding og derpaa tiltraadte den mig paalagte Retraitee, Corpset havde iøvrigt ingen Deel i Affairen ved Hoptrup. Sagens Undersøgelse er nylig tilendebragt, og jeg støtter disse Oplysninger – som jeg ugjerne selv offentliggjør - paa dens Acter."
Viborger Samler, 1848-10-24
Vi have fornylig meddeelt et smukt Exempel paa det gode Forhold imellem Soldaterne og deres Officierer. "Berl. Td. meddeler følgende Efterretning, der ogsaa afgiver et Beviis herpaa. – 7de Bataillons 1ste Comp. har ved Sammenskud foræret deres Capitain en smuk Sølvpocal, som blev overleveret ham i Torsdags, da Compagniet var samlet i deres Cantonnement i Kjøngs Præstegaard pr. Assens. Folkene have selv forfattet Jnscriptionen, som lyder saaledes: Paa den ene Side: Capitain J. M. F. F. v. Rist, Ridder af Dannebrogen. 7de Bataillons 1ste Compagni. Paa den anden Side: Paa Heltens Bane med forrige Mod, Blandt slyngende Lyn og Kanonernes Torden, Foragtende Døden, med Kjækhed de stod Og kæmped for Frihed og Drot i vort Norden. Vi derfor Dem mindes, mens Hjerterne slaaer, Med Kjerlighed, Agtelse, Stolthed og Ære, J Sommer og Vinter, i Høst som i Vaar, Omkrandset af Munterhed, Sundhed De være.
Viborger Samler, 1848-10-24
Jfølge "Loll. Falst. St. Td. er der under 16de Ds. fra Nakskov afgaaet nedenstaaende Erklæring til Landsover- samt Hof= og Stadsrets Procurator Balthazar Christensen, forsynet med 270 Underskrifter: Undertegnede i Maribo Amts 1ste Valgdistrict erklære herved offentligen, at vi ikke ansee vore Anskuelser repræsenterede af Dem paa Rigsdagen, at vi ingen Tillid længere have til Deres politiske Caracteer, og at vi betragte Deres senere offentlige Virksomhed som høist sørgelig for Land og Rige, fordi den, i Forbindelse med Hippodromforsamlingernes Grundsætninger, hvilke de hylder, og med Bondevennernes Bestræbelser, som De leder, kun vil føre til det Maal: at berøve Kongen formeget af sin Magt, at undergrave Tilliden til Ministeriet og gjøre vort før saa enige Fødeland til en Tumleplads for urolige, selvkjærlige Partier. - Deres Fordømmelsesdom over et stort Antal af Landets ædleste Mænd og Deres paatænkte Udsondring af de tilkommende kongeligvalgte Deputerede paa den forestaaende Rigsdag har for længe siden unddraget Dem den Tillid og Hengivenhed, Mange af os ellers vilde have næret imod en Mand, der en Gang, ifølge Deres egne Ord stod forrest iblandt de Forreste," men Efterretningen om Udfaldet af Valget i Præste - hiin Forsmædelse for hele det danske Folk – hvilket skeete under Deres Auspicier, har berøvet Dem den sidste Rest af den politiske Agtelse, vi ellers nære for retskafne Mænd endog af de forskjelligste Farver."
Viborger Samler, 1848-10-24
Under 7de d. M. er Procurator T. J. Nyegaard af Thisted, anerkjendt som keiserlig russisk Viceconsul for(Thist. Av.) Thisted Kjøbstad og Amt.
Viborger Samler, 1848-10-24
Viborg. Priserne paa Qvægmarkedet igaar vare endnu lavere end paa forrige Marked, kun for enkelte Par Stude obtineredes omtr. 100 Rbd. og 3-aars dito betaltes med 60 a 70 Rbd. Parret. Kælve=Køer kunde kjøbes for 22 a 25 Rbd., gl. Køer for 10 a 12 Rbd. Stykket. Forøvrigt fandt kun ubetydelig Omsætning Sted. - Paa Korn- og Fedevarer vare Priserne: Rug 3 Rbd., Byg 16 Mk., Havre 7 Mk. og Kartofler 6 Mk. Tdn. Oxekjød 6 a 9 Mk. 224; slagtede Gjæs 4 a 5 Mk., dito Ænder 26 s. a 2 Mk. Stkt.; Smør 22 a 24 s. pr. 44; Æg 18 a 20 sk. Snesen.
Viborger Samler, 1848-10-24
Agger Kanals Skibsliste, Jndk. den 7de October: T. Tønnesen fra Bergen til Struer med Salt, O. Aanensen, P. Pettersen, G. Jversen og O. Rasmussen, Alle fra Christiansand til Thisted med Trælast. - Udg. den 17de: A. C. Larsen fra Thisted til England med Kornvarer.
Viborger Samler, 1848-10-24
Reisende med Dampskibet "Lolland, fra Kallundborg til Aarhuus, den 22de October: Lieutenant Dalgas, Stiftsprovst Dahlerup, Fellbereder Hansen, Landmand Torgesen, Rector Nissen med Søster og Søn samt Kudsk, Dyrlæge Hansen, Proprietairerne Mylertz og Ostermann, Lieutn. Falberg med Tjener, Pastor Holm, Dhrr. Hammer og Fjelrad, Pastor Hougaard, Lieutn. Hüth, Hr. Broberg, Overlæge Bondesen, Mad. Mølsted, Fru Norup med 6 Børn, Mad. Hindberg med Datter, Dhrr. Berthelsen, Dinesen, Parcelius, Magnussen, Wadum og Opper-Zimmermann, samt 3 Lieutenanter og 64 Menige. Med Samme fra Aarhuus til Kallundborg, den 23de De. Dhrr. Woveren, Helmers, Berg, Finsen, Petersen og Jfr. Bolck, Hofjægermesterinde Fru Carlsen med 2 Børn, Kammerjomfru og Pige, Rigsdagsdeputerede Agent Lützhøft, Capt. Vett med Tjener, Dhrr. Hastrup og Nyholm, Kammerherre, Scheel, Justitsraad Ræder med Frue og Oliemøller Schytte.
Viborger Samler, 1848-10-24
Jris var endnu ikke Søndag Middag indtruffen til Aarhuus. – Efter Ab. Av, maatte Skibet i forrige Uge paa Touren fra Aalborg til Kbhavn, paa Grund af Lavvande, ankre ved Hals til Fredag Form. Kl. 11.
Viborger Samler, 1848-10-24
Døde. Kjøbenhavn: Enkeprovstinde Marie Dorthea Raben, f. Staal, 90 Aar; Jfr. Augusta Magrethe Christiani forhenv. Veiermester ved det kgl. Homagazin Peter Olsen; Ane Magdalene Randbøll, f. Christensen, 26 Aar; Professor og forhenv. Sognepræst for Helligaands Menighed, Niels Giesing Wolf, 20 Aar; Toldkasserer Kriegers Enke, Ane Marg.,f. Graae, 79 Aar; Albertine Elisabeth Eskildsen, f. Marcher. - Bloustrød: Fyrretyveaarig Sognefoged, Dannebrogsmand Hans Christensen, 71 Aar. - Odense: Anna Elisabeth Schrøder, f. Sørensen, 33 Aar. - Stege: Johan Ferdinand Kirchheiner. - Samss Apothek: Forhenv. Skipper S. N. Svarer, 63 Aar.
Viborger Samler, 1848-10-24
AVERTISSEMENTS. Mandag den 30te October, Formiddag Kl. 8, begynder Efteraars-Cramen i Byens Borgerskole og afholdes fremdeles den 31te d. M. og 2den Novbr. Til at overvære samme indbydes herved Skolens Velyndere. Viborg Skolecommission, den 24de Octbr. 1848. At Udbetalingen af Udbyttet til 1ste August, d. A. af Nationalbankens Actiebreve tager sin Begyndelse her ved Comptoiret Torsdagen den 2den November førstk., og fremdeles indtil videre. vil finde Sted hver Mandag og Torsdag Formiddag fra Kl. 9 til 12, bliver herved bekjendtgjort. Bankcomptoiret i Aarhuus, den 23de Octbr. 1818. 1 Kassererens Fraværelse Fabricius. C. Nyholm.
Viborger Samler, 1848-10-24
Bekjendtgjørelse. De af Byens Jndvaanere, som holde løsgaaende Hunde advares herved overeensstemmende med Placaten af 29de October 1824, om inden 14 Dage fra Dato at løse de befalede Polititegn for Samme. Viborg Politikammer, den 24de October 1848. Chr. Koefoed.
Viborger Samler, 1848-10-24
5 paa Markedet igaar kjøbte Stude, hvoraf Fleertallet er paaklippet Numer paa venstre Side, og Alle Bogstaverne O. K. paa venstre Hofte, ere bortkomne for Driverne og bedes afleverede til Hr. Cl. Handberg i Viborg, der herfor betaler en Douceur.
Viborger Samler, 1848-10-24
En sort Stud, mrkt. med O paa den venstre Pofte, som blev solgt paa Markedet her i Viborg igaar, er kommen tilbage til dens forrige Eier Niels Nielsen i RomlundSogn; hvor Eieren kan lade den afhente mod Erstatning af de dermed gaaede Omkostninger.
Viborger Samler, 1848-10-24
Placat. Tirsdagen den 31te d. M., om Formiddagen Kl. 10, bliver paa Hovedgaarden Palstrup i Høiberg Sogn, efter Eieren Hr. Jagtjunker Bruns Begjæring, ved Auction bortsolgt 40 a 50 Stkr. græssedede Beder og Faar, 2 Qvier m. M. Lysgaard og Hids Herreders Contoir. Holgersdal, den 23de Haxthausen. Octbr. 1848. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-10-26
VildOnste Tidende. Forsendes med Brevposten i Danmark og Hertugdømmerne. Torsdagen den 26 October 1848. 76 Aarg. Nr. 185.
Viborger Samler, 1848-10-26
Udenlandske Efterretninger. Storbritannien og Jrland. London, den 16de Octbr. Juryen i Clonmel har nu ogsaa dømt O'Mannus og O'Donohue til Døden. J Dublin undertegnes en Petition til Dronningen om benaadning for Smith OBrien, Petitionen er allerede forsynet med over 15,000 Underskrifter. Jøvrigt har O'Briens Defensor indrakt en Kassationsklage der støtter sig paa flere i Formen begaaede Feil, navnlig en altfor sildig Fremsendelse af Anklageacten og Vidnelisten.
Viborger Samler, 1848-10-26
Den tydske Prinds Victor af Hohenlohe, en Neven af Dronningen, skal være indtraadt som Cadet i den engelske Marine og har begyndt sin Tjeneste ombord paa Linieskibet Powerful.
Viborger Samler, 1848-10-26
Cholera har ogsaa viist sig i Cambringe. J Woolwicher den udbrudt ombord paa et Forbryderskib.
Viborger Samler, 1848-10-26
Frankrig. Paris den 16de Octbr. Cavaignac og hans nye Ministerium have seiret; med stor Majoritet, har Nationalforsamlingen bevilget Udsoningsministeriet de som et Tillidsvotum forlangte hemmelige Fonds. Af 8 a 900 tilstedeværende Medlemmer stemte kun 725; af disse voterede 570 for, og 155 imod Ministeriet.
Viborger Samler, 1848-10-26
Tydskland. Fra Wien skrives under 16de Octbr.,at de keiserl. kongel. Tropper samles i større Antal om Wien. Boutikerne ere storstedeels aabnede paa ny. J Rigsdagsmødet den 15de meddeeltes, at Keiseren var den 14de Octbr. ankommen til Fæstningen Olmütz; Hestene spændtes fra Vognen; i Triumph førtes han ind i Byen. Efter de nyeste Beretninger skal Jellachich have foretaget en tilbagegaaende Bevægelse henimod Wiener=Neustadt.
Viborger Samler, 1848-10-26
J en Proclamation, som Grev Auersperg har udstedet til Landfolket i Østerrig og Steiermark hedder det: at han paa Grund af den i Wien herskende Lovløshed har forladt Staden for at sikkre Tropperne imod Krænkelser, og Voldshandlinger og bevare Monarken Lovlighedens sidste Støtter. Han lover at holde streng Disciplin og opfordrer Folket til at udvise Troskab imod den constitutionelle Keiser. Denne Proclamation har indvirket gunstigt paa Landbefolkningen. – Ligeledes har Jellachich udstedt en Proclamation, hvori han udtrykkelig erklærer, at hans loyale Hensigt er at oprette et frit, med Hensyn til det Jndre og Udlandet stærkt Østerrig, samt opretholde og værne om alle de af Keiseren givne og garanterede Ret tigheder og Friheder. Til de mange Rygter tør man ikke sætte Tillid. Hvo har vel Mod til fra Wien at melde Sagernes sande Tilstand, Hvilket Blad i Wien tør vel rose sig af Pressefrihed, Man siger, at Staden neppe vil kunne holde sig i 3 Dage. Windisch Gräz staaer med 30,000 Md. ved Spitz; Jellachich med 27,000 a 28,000 Md. og Auersperg med 18000 Md. fra Nord- og Vestsiden. Communicationen med Staden er næsten overalt ganske afskaaren. Efter en fra Wien flygtet Bagers Beretning skal Tilstanden i Wien være høist jammerlig; Staden er afskaaren fra Tilførsel. – Armeen, der ligger for Wien, tæller allerede 80,000 Md. og 200 Kanoner; Kamplysten og Forbittrelsen imod Wienerne er overordentlig stor.
Viborger Samler, 1848-10-26
Wiener=Zeit. meddeler følgende fra Floridsdorf d. 16de Octbr. om Eftermiddagen Kl. 2 dateret telegraphisk Depesche fra Rigsdagsdeputeret Fischer til Rigsdagens permanente Comite: "Jgaar (den 15de Octbr.) gav i en Audients Keiseren Deputationen følgende Svar: Af Rigsdagens mig overbragte Adresse seer jeg med Fornøielse, at Samme har for Øiet Almeenvellet med Hensyn tilKeiserstatens samtlige Nationer, og Sammes Stræben efter at virke imod det truende Anarchie har min fuldkomne Anerkjendelse. Jeg vil paa min Side opbyde Alt for at oprette den saa nødvendige Rolighed og Sikkerhed i Hovedstaden og forskaffe den constituerende Rigsdag det mulig største Garanti for sammes fremtidige uforstyrrede Raadslagninger."
Viborger Samler, 1848-10-26
Nyere Efterretninger fra Wien af 17de Octbr. melde, at Messenhauser, den provisoriske Overcommandant for Nationalgarden, har anmeldt, at den ungarske Hær har paa fire Puncter overskredet den østerrigske Grændse, og at et Sammenstød med den østerrigske Hær turde, naar ikke overordentlige Tilfælde indtraf, være uundgaaeligt.
Viborger Samler, 1848-10-26
Den polske Generallieutenant Bem commanderer den første Linie af den i Belvedere opstillede Wienernationalgarde.
Viborger Samler, 1848-10-26
J en anden Skrivelse fra Wien af 17de Octbr. hedder det: at Wien kun kan holde sig defensivt, og at det i en saadan Tilstand er uovervindeligt. Den ungarske Hær skal være 65,000 Md. stærk. Meel= og KartoffelTilførslerne til Wien udebleve den 17de Octbr. Militairet har bemægtiget sig samme; Staden skal imidlertid være forsynet med Levnetsmidler for 14 Dage.
Viborger Samler, 1848-10-26
Efter Berliner Nachrichten, som vil have øst af en sædvanligviis velunderrettet Kilde, arbeides der paa et Delingsproject af den østerrigske Stat, Erkehertug Stephan skulde saaledes have Ungarn og de dertil hørende Lande; en af Erkeh. Rainers Sønner være Konge over Lombarderne og staae i Spidsen for et italiensk Forbund; Franz Joseph skulde have Bøhmen og Mähren; de andre østerrigske Lande skulde tilfalde Erkehertug Johann, og Tyrol, Salzburg og Jnnviertel tilfalde Bayern. Fra Olmütz meldes, at Fyrsten af Windisch-Gräz har udstedt en Proclamation, hvori han lover kun at ville beskytte Almeenvellet imod Anarchiet.
Viborger Samler, 1848-10-26
Jblandt de paa Toget fra Wien til Olmütz værende keiserlige Vogne var der en ganske tillukket Vogn, hvori enten Erkehertug Ludvig eller Kammerjomfru Cibini befandt sig.
Viborger Samler, 1848-10-26
J Rigsdagens Møde i Frankfurt den 16de Octbr. erklærede Jndenrigsministeren, at Beleiringsstanden i Frankfurt vilde ophøre den Dag, paa hvilken Loven, betræffende Beskyttelse for Nationalforsamlingens Medlemmer og Centralmagtens Embedsmænd, træder i Kraft. - Comiteens Andragende om at tilstede Undersøgelsen imod de af Appellationsretten betegnede 3 Rigsdagsmedlemmer, men derhos indskrænke samme foreløbig saaledes, at de tre Medlemmer Zitz, Schloeffel og Simon fra Trier ei belægges med Arrest, er antagen af Rigsdagen med 244 imod 140 Stemmer.
Viborger Samler, 1848-10-26
Nyere Beretninger fra Berlin af 17de, 18de og 19de Octbr. melde, at Staden er rolig. Kongens Svar til Præsident Grabow den 15de Octbr. bliver ikke meddeelt Nationalforsamlingen. Grabow vil kun oplæse en ham tilstillet skriftlig Meddelelse, og erklære, at denne ikke er ham meddeelt officielt, samt at han med Hensyn til den Vanskelighed at gjengive med Troskab Kongens Ord foretrækker ikke at underrette Forsamlingen om Kongens Svar. Antallet af de Faldne i Ementen anslaaes nu til 50 a 60. Borgermajor Vogel, der i Begyndelsen af Kampen, fik et Skudsaar i Underlivet, er ikke død; men han svæver i Livsfare. J en nyere Correspondentefterretning stadfæstes, at Ministeriet ei har villet overtage Ansvarligheden for Hs. Majestæts Taler paa hans Fødselsdag, saa at disse ei meddeles officielt. Som Modsætning til de Kongen tillagte Taler fortælles authentiske Yttringer af Kongen i en Samtale med en aftraadt Minister, efter hvilke Kongen skal have erklæret det reactionaire Parti for sin egentlige Fiende.
Viborger Samler, 1848-10-26
Fra Hamborg meldes under 19de Octbr., at de tvende Rigsdagscommissairer - Major von. Teichert og Capt. v. Møring, der have undersøgt og overtaget den i denne Stad udrustede Krigsflotille, ligesom og inspiceret Bremerhaven og Curhaven, ville den 20de Octbr. inspicere Kielerhavnen.
Viborger Samler, 1848-10-26
Jndenlandske Efterretninger. Rigsdagens. 1ste Møde den 23de October. Efterat have bivaanet Gudstjenesten i Slotskirken, hvor Sjællands Biskop, Mynster, holdt Talen, begav de Deputerede sig, 149 i Tallet.) Kl. 11 1/2 til Rigssalen, hvor de indtog deres Pladser. Kl. 12 ankom Hs. Maj. Kongen med Suite, og Rigsdagens høitidelige Aabning fandt Sted ved følgende af Hs. Maj. Kongen med tydelig og klar Røst afholdte Tale. Danske Mænd, "Det er med Glæde og med Trøst at jeg her for første Gang seer mig omringet af mit trofaste danske Folks Udvalgte. Den Kjærlighed, Samdrægtighed og Selvopoffrelse, hvormed dette har understøttet mig og Landets hellige Sag i de tunge Dage, siden jeg besteg mine Fædres Throne, ere mig Borgen for at en bedre Tid med Guds Bistand snart vil oprinde for vort lidende, ved Vold og Splid, nu saa haardt prøvede Fødeland. Under en dybt følt Erkjendelse af det Forbigangne, skrider jeg da nu til med Folkets Udvalgte at overlægge den Forfatning, som jeg af fri kongelig Villie har tilsagt det, og hvorved det er mit Ønske, mit Haab og min Stolthed at maatte kunne grundfæste det gamle Danmarks Ære, og Lykke. Ved mine Ministre, hvem jeg forbeholder Adgang til Forsamlingen, og Ret til der at tage Ordet, naar de finde det fornødent, lader jeg Dem forelægge et Udkast til en saadan Forfatningslov, og stoler trygt paa Deres troe og nidkjære Medvirkning for at en endelig Ordning af dette saa vigtige Anliggende maae kunne fuldbringes af nærværende til dette Øiemeed forsamlede Rigsforsamling. Skulde dette dog ei lykkes, da er det dog ikke min Hensigt at sætte Forfatningen i Kraft uden først at forelægge den for en ny Rigsforsamling. Jeg ønsker Guds Velsignelse over Dem og Deres Gjerning, at den maae vorde til Ære, Held og Lykke for vort elskede Fædreland.
Viborger Samler, 1848-10-26
Efter Talens Slutning udbrød Forsamlingen i et ni Gange gjentaget Hurra", som atter gjentoges, da Hs. Maj. Kongen kort efter forlod Salen. Ministrene indtoge nu deres Pladser, og Ministerpræsidenten Grev Moltke holdt følgende Tale:
Viborger Samler, 1848-10-26
Hs. Majestæt Kongen har paalagt sit Ministerium at meddele Rigsforsamlingen en kort Udsigt over Rigets Stilling. De kjende Alle, høitærede Medborgere, de alvorlige og faretruende Omstændigheder, hvorunder det nuværende Ministerium, tiltraadte sit ansvarsfulde Kald. Grundlaget for dets Politik indeholdes i Kongens Svar til de slesvigholsteenske Udsendinge.
Viborger Samler, 1848-10-26
Samtlige Rigsdagsmænd vare indbudte i Tirsdags til Taffels hos Hs. Majestæt Kongen.
Viborger Samler, 1848-10-26
J Stedet for Kammerraad Drewsen, Grosserer A. Hansen og Conferentsraad Holm, har Hs. Majestæt udnævnt til Medlemmer af Rigsforsamlingen: Bøssemager Christensen, Hattemager Petersen, Geheimearchivarius Dr. Wegener.
Viborger Samler, 1848-10-26
Dampskibet le Tage, som i Mandags ankom til Kjøbenhavn, medbragte hertil 120 Kasser Geværer, og Amsterdam, er fragtet til i Førstningen af November at afgaae hertil fra Havre med 20,000 Geværer. (Bl. Tid.)¬
Viborger Samler, 1848-10-26
J "Roeskilde Avis af 19de De, hedder det: Natten mellem sidstafvigte Løverdag og Søndag afbrændte den imellem Roeskilde og Holbek beliggende Elverdam Kro og Mølle. Mølleren og Kromanden fik deres Meubler, reddede, men i rampeneret Tilstand. Af Kreaturer indebrændte for Mølleren 2 Køer og 7 Sviin og for Kromanden 6 Køer, 4 Heste og 7 Sviin samt hans indavlede Sæd. (Bl. Td.) Af et Privatbrev fra det nordlige Slesvig erfares, at den oprørske Regjering, for at skaffe sig Contanter, ikke allene har solgt slaaet og favnsat Brænde og Træer paa Roden af de kgl. Domainer i det nordlige Slesvig til Spotpriis, men nu ogsaa har den Frækhed, at udbyde hele den saakaldte Stendrup Skov i det nordvestlige Slesvig til Salg, som er ligefrem kongelig Eiendom. Det følger af sig selv, at der næppe er Nogen, der vil indlade sig paa at kjøbe denne Skov, da Kjøberen maa befrygte, at han, naar Kongen, som vi haabe og vente, atter faaer Raadighed over sit Hertugdømme, ikke alene kommer til at tilbagegive den kongelige Domaine, men ogsaa at rammes af den i Loven fastsatte Straf for Kjøb af Tyvekoster. Det var høist ønskeligt om Regjeringen gjennem de offentlige Blade gjorde opmærk(Flopst.) som herpaa.
Viborger Samler, 1848-10-26
J den saakaldte Landsforsamlings Møde den 18de Octbr., skrives fra Slesvig, oplæstes en Bekjendtgjørelse fra den provisoriske Regjering, betræffende Udnævnelsen af de fire ansvarlige Departementschefer, Sagernes Fordeling m.m. Mommsen overtager Justitsvæsenet, Harbou Underviisningsvæsenet, Cultus og det Jndre, foreløbig ogsaa de udenlandske Anliggender, Jensen (Landfoged) Finantsvæsenet, Told- og Handels-Departementet, Jacobsen Krigsvæsenet og det almindelige Sikkerheds politi. - Derefter oplæstes en Skrivelse fra Regjerings commissair Stedtmann til den provisoriske Regjering, i hvilken Skrivelse Regjeringscommissairen i Rigsforstanderens Navn opfordrer den provisoriske Regjering, efter at have i stærke Udtryk udhævet sammes store Fortjenester, til at nedlægge deres Embeder. Tillige meddeles, at den nye Regjering bestaaer af Grev Reventlow-Jersbek som Præsident, og af dHrr. Landfoged Boysen, Amtmand Heinze, Adolph v. Moltke og Overappellationsretsraad Preusser.
Viborger Samler, 1848-10-26
Under den 13de Octbr. ere Pastorerne N. L. Feilberg i Provstiet Sønderborg, J. Stephensen i Broacker og K. Carstensen i Dyppel entledigede fra deres Embeder.
Viborger Samler, 1848-10-26
Fra Flensborg skrives: "Atter er En af vore meest agtede Medborgere, Conrectoren ved den lærde Skole, Dr. phill. Francke, bleven afskediget af Oprørsregjeringen.